CELEX: 32015D0027
Language: fi
Date: 2015-01-07 00:00:00
Title: Komission täytäntöönpanopäätös (EU) 2015/27, annettu 7 päivänä tammikuuta 2015 , maansiirtokoneita koskevan standardin EN 474-1:2006+A4:2013 viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 2006/42/EY nojalla  ETA:n kannalta merkityksellinen teksti

8.1.2015   
            
            
               FI
            
            
               Euroopan unionin virallinen lehti
            
            
               L 4/24
            
         KOMISSION TÄYTÄNTÖÖNPANOPÄÄTÖS (EU) 2015/27,
   annettu 7 päivänä tammikuuta 2015,
   maansiirtokoneita koskevan standardin EN 474-1:2006+A4:2013 viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 2006/42/EY nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun direktiivin 2006/42/EY (1) ja erityisesti sen 10 artiklan,
   ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (2) 22 artiklalla perustetun komitean lausunnon,
   sekä katsoo seuraavaa:
   
               (1)
            
            
               Jos kansallinen standardi, jolla saatetaan voimaan yhdenmukaistettu standardi, jonka viitetiedot on julkaistu Euroopan unionin virallisessa lehdessä, kattaa yhden tai useamman direktiivin 2006/42/EY liitteessä I vahvistetun olennaisen terveys- ja turvallisuusvaatimuksen, kyseisen standardin mukaiseksi rakennetun koneen oletetaan täyttävän asianomaiset olennaiset terveys- ja turvallisuusvaatimukset.
            
         
               (2)
            
            
               Sama henkilö on toimittanut Euroopan parlamentille kaksi vetoomusta, joissa viitataan maansiirtokoneeseen liittyneisiin kuolemaan johtaneisiin työtapaturmiin Saksassa, ja väitetään, että tapaturmat liittyivät siihen, ettei näkyvyys ohjaustilasta ole riittävä. Kyseinen kone oli suunniteltu yhdenmukaistetun standardin EN 474-1 ”Maansiirtokoneet — Turvallisuus — Osa 1: Yleiset vaatimukset” mukaisesti.
            
         
               (3)
            
            
               Tämän seurauksena komissio tarkasteli yhdessä direktiivin 2006/42/EY 22 artiklalla perustetun komitean edustajien kanssa yhdenmukaistettua standardia EN 474-1:2006+A4:2013 ”Maansiirtokoneet — Turvallisuus — Osa 1: Yleiset vaatimukset”, jonka viitenumero julkaistiin ensimmäisen kerran Euroopan unionin virallisessa lehdessä28 päivänä marraskuuta 2013 (3). Päätelmänä oli, että kuljettajalla ei ole standardin mukaisesti suunnitellusta ja valmistetusta maansiirtokoneesta riittävää näkyvyyttä koneen käyttämiseksi ilman, että siitä aiheutuu vaaraa kuljettajalle tai kolmansille osapuolille.
            
         
               (4)
            
            
               Tämän seurauksena komissio totesi, että yhdenmukaistettu standardi EN 474-1:2006+A4:2013 ei täytä direktiivin 2006/42/EY liitteessä I olevassa 1.2.2 kohdassa Ohjauslaitteet (vaaravyöhykkeiden näkyvyys käynnistämisen aikana) ja 3.2.1 kohdassa Ohjaustila (näkyvyys käytön aikana) vahvistettuja olennaisia terveys- ja turvallisuusvaatimuksia.
            
         
               (5)
            
            
               Ottaen huomioon tarve parantaa standardin EN 474-1:2006+A4:2013 turvallisuusnäkökohtia ja kunnes kyseistä standardia tarkistetaan asianmukaisesti, standardin EN 474-1:2006+A4:2013 julkaisemiseen Euroopan unionin virallisessa lehdessä olisi liitettävä asianmukainen varoitus,
            
         ON HYVÄKSYNYT TÄMÄN PÄÄTÖKSEN:
   1 artikla
   Julkaistaan standardin EN 474-1:2006+A4:2013 ”Maansiirtokoneet — Turvallisuus — Osa 1: Yleiset vaatimukset” viitetiedot Euroopan unionin virallisessa lehdessä tämän päätöksen liitteessä vahvistetuin varauksin.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 7 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 157, 9.6.2006, s. 24.
   
      (2)  EUVL L 316, 14.11.2012, s. 12.
   
      (3)  EUVL C 348, 28.11.2013, s. 5.
   
      LIITE
      DIREKTIIVIN 2006/42/EY TÄYTÄNTÖÖNPANOON LIITTYVÄ KOMISSION TIEDONANTO
      (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot)
      
                  ESO:n viitenumero (1)
                  
               
               
                  Yhdenmukaistetun standardin viitenumero ja nimi
                  (ja viiteasiakirja)
               
               
                  Ensimmäinen julkaisu EYVL/EUVL
               
               
                  Korvattavan standardin viitenumero
               
               
                  Päivä, jona korvattavan standardin vaatimustenmukaisuusolettama päättyy
                  Huomautus 1
               
            
                  CEN
               
               
                  EN 474-1:2006+A4:2013
                  Maansiirtokoneet — Turvallisuus — Osa 1: Yleiset vaatimukset
               
               
                  28.11.2013
               
               
                  EN 474-1:2006+A3:2013
                  Huomautus 2
               
               
                  Voimassaolo lakannut
                  28.11.2013
               
            
                  
                     Varoitus: Tämä julkaisu ei koske tämän standardin lauseketta 5.8.1
                     Näkyvyys — käyttäjän näkökenttä, jonka soveltamisen ei katsota antavan olettamaa direktiivin 2006/42/EY liitteessä I olevan 1.2.2 ja 3.2.1 kohdan olennaisten terveys- ja turvallisuusvaatimusten mukaisuudesta.
               
            
                  Huomautus 1:
               
               
                  Yleensä korvattavan standardin noudattamisesta johtuva vaatimustenmukaisuusolettamus lakkaa päivänä, jona eurooppalainen standardointiorganisaatio poistaa kyseisen standardin käytöstä. Tällaisten standardien käyttäjiä pyydetään kuitenkin kiinnittämään huomiota siihen, että joissakin poikkeustapauksissa asia voi olla toisin.
               
            
                  Huomautus 2:
               
               
                  Uuden (tai muutetun) standardin soveltamisala on sama kuin standardin, jonka se korvaa. Olettamus siitä, että unionin asiaankuuluvan lainsäädännön olennaisia tai muita vaatimuksia noudatetaan, jos korvattavaa standardia noudatetaan, lakkaa mainittuna päivänä.
               
            
         (1)  ESO: Eurooppalainen standardointiorganisaatio:
      
                  —
               
               
                  CEN: Avenue Marnix 17, 1000 Bryssel, puhelin: +32 2 55 00 811; faksi: + 32 2 55 00 819 (http://www.cen.eu)